Arsjief - Veldeke Limburg
Hei oonder vint geer ‘t Arsjief vaan versjèllende oonderdeile vaan dees website. Geer kint hei terech veur:
‘n Euverziech vaan versjeie colunisten die veur de website vaan Veldeke Limburg sjrieve, oondermie Leonie Cornips, Wim Kuipers, Yuri Michielsen e.a.
Veldeke Limburg publiceert in de Nuutsbreef regelmaoteg interviews mèt bekinde en minder bekinde Limburgers die um ein of ander reie in ‘t nuits zien of anderszins de meujte vaan e gesprek weerd. Geer vint hei ‘n euverziech daovaan.
Arsjief Tiedsjrif ‘Veldeke”
Vaan 1926 t/m 2006 versjeen ‘ne kier of zes per jaor eus vereinegingsblaad ‘Veldeke”. Veer höbbe de completen inventaris vaan al die nómmers (auteurs, artikele, jaorgaank, genre ezw) in ‘n euverziechteleke tabel bijein gezat. Geer kint hei eder artikel opzeuke wat oets in ‘Veldeke’ versjene is. Um dat artikel ouch te kinne leze moot geer evels nao ‘t fysiek arsjief, wat gehoesves is bij ‘t Stadarsjief in Remund.
Hei vint geer tekste vaan gediechte en prozastökker die dialeksjrijvers in de loup vaan d’n tied nao Veldeke höbbe opgesjik. De tekste zien allemaol in ‘t ein of ander Limburgs dialek gesjreve. Umtot ‘t daobij dèks um typisch Limburgse oetdrökkinge en gezegdes geit, is dao is dus gein Nederlandse vertaoling vaan. Dat zouw aofbreuk doen aon ‘t origineel.
De Werkgroep Veldgewas produceert gediechte, opiniestökker, columns en zoe wijer boebij ‘t Limburgs dialek altied centraal steit, de eine kier es meneer um get oet te drökke, d’n andere kier es oonderwerp vaan reflexie of studie. Ouch dees tekste zien mierendeils in de Limburgse taol gestèld, dus meujelek te vertaole zoonder ze tekort te doen. Dat doen veer dus ouch neet.
Veldeke Limburg goaf tot eind 2016 twie kier per jaor ‘ne gedrökde Nuitsbreef oet. Vaanaof 2017 zien veer euvergestap op digitaal nuits. Meh e paar jaorgeng vaan de gedrökde Nuitsbreef oet ‘t recente verleie kint geer hei es PFD-bestand trök vinde. Al waor ‘t mer um drachter te koume tot niks zoe gaw vergeit es nuits.
‘n Ander traditie vaan Veldeke Limburg is de oetgaof vaan ‘t Jaorbook boei-in alderhand bijdrage stoon aofgedrök vaan zoewel wetensjappeleke, historiese es literaire aard. Vaanoaf 2017 weurde de Jaorbeuk ouch gedigitaliseerd meh umtot väöl leie de gedrökde versie toch neet wouwe misse, weurt ‘t ouch nog op sjoen glanzend pepier gedrök veur wee ‘t in zien bokekas wèlt höbbe.
‘n Rubriek vaan Wim Kuipers veur Veldeke Limburg euver ‘t eigene vaan de Limburgse taol. Euver apaarte wäörd en oetdrökkinge en euver de meneer boe-op die gebruuk weure.